
בהמשך לפנייה שבסימוכין, להלן התייחסותנו:

1. לאחר בחינה מעמיקה של העניין מול הגורמים הרלוונטיים במשרדנו וכן משרדי הממשלה הנוגעים בדבר, הרינו להשיבך כי הנתונים המבוקשים בפנייתך לגבי העובדים המדורגים בדירוג שירות החוץ מנוהלים במאגר מידע שבבעלות משרד האוצר או שמרוכזים על ידו.

2. לפיכך, בהתאם לסעיף 8(5) לחוק חופש המידע, התשנ"ח-1998 (להלן: חוק חופש המידע) הרינו להפנותכם לממונה על חופש המידע ופניות הציבור במשרד האוצר, אשר תשיב לבקשתכם לקבלת המידע, לאחר בחינת העניין ובכפוף לסייגי חוק חופש המידע.

3. יוער כי אין באמור כדי ללמד כי כל הנתונים המבוקשים מצויים במאגר המידע האמור ככלל, ובחתכים המבוקשים על ידכם בפרט או כי ניתן למסור את הנתונים, כולם או חלקם, לפי הוראות חוק חופש המידע או חוק הגנת הפרטיות, התשמ"א-1981. 

4. בהתאם לסעיף 7(ו) לחוק, הנך רשאית להגיש עתירה כנגד החלטה זו תוך 45 ימים לבית המשפט לעניינים מנהליים בירושלים.
                                                                                               בברכה,
                                                                                                         [image: ]                                               
                                                                                                אריה זיני
    הממונה על יישום חוק חופש המידע
                                                                                                                     משרד החוץ

העתק: הממונה על חופש המידע ופניות הציבור, משרד האוצר

